ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์กําจัดหนู ประเภทสําเร็จรูป

ที่ประกอบด้วยสารในกลุ่ม ANTICOAGULANT หรือ CHOLECALCIFEROL

หรือ METALLIC POISON

-----------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่ง ประกอบด้วยสารในกลุ่ม ANTICOAGULANT หรือ CHOLECALCIFEROL หรือ METALLIC POISON ผลิตภัณฑ์กําจัดหนู ประเภทสําเร็จรูป ต้องปฏิบัติตามข้อ 3 ข้อ 4 และข้อ 7 ของประกาศกระทรวง สาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหารและยา อํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์                    ใช้ในการกําจัดหนู 

          (2) วิธีใช้                          1. สําหรับชนิดเหยื่อสําเร็จรูป

                                                  เทวัตถุอันตราย ชื่อผลิตภัณฑ์กรัม ลงในภาชนะรองรับแล้ววางไว้ตรงที่มิดชิด หรือบริเวณที่มีหนูชุกชุม ควรวางห่างกันจุดละ 1-2 เมตร และวางติดต่อกันเป็นเวลาประมาณ 5 วัน

                                                  สําหรับชนิดที่ต้องผสมเหยื่อ

                                                  ใช้วัตถุอันตราย....ส่วนผสมกับเหยื่อแห้งที่หนูชอบ เช่น ปลายข้าว ปลาป่น ข้าวโพดใน หรือเนื้อสัตว์....ส่วน ให้ใช้ไม้หรือวัสดุที่เหมาะสมคลุกให้เข้ากันในภาชนะ แล้วนําไปวางไว้ที่มิดชิด หรือบริเวณที่มีหนูชุกชุม ควรวางไว้หลายจุด ๆ ละ 50-100 กรัม ห่างกันจุดละ 1-2 เมตร และวางติดต่อกันเป็นเวลาประมาณ 5 วัน

                                                  สําหรับชนิดผง

                                                  ใช้โรยบริเวณปากรูหนู หรือบริเวณที่มีหนูชุกชุมเมื่อหนูเดินผ่านผงวัตถุอันตราย/ชื่อผลิตภัณฑ์จะติดตามร่างกายของหนูเมื่อหนูเสียตัวทําความสะอาดจะกินวัตถุอันตราย ชื่อผลิตภัณฑ์นี้เข้าไป ควรโรยผงวัตถุอันตราย/เชื่อผลิตภัณฑ์ จนกว่าจะไม่พบร่องรอยของหนู

                                                  2. เติมเหยื่อแทนเหยื่อเติมที่หนูแทะไว้แล้ว

                                                  3. อัตราการใช้

                                                       1. สําหรับหนูตัวใหญ่ใช้เหยื่อ....กรัม (.......ช้อน) ต่อ 1 จุด ควรวางห่างกันจุดละ 15-30 ฟุต วางเหยื่อติดต่อกันเป็นเวลา 15 วัน หรือจนกระทั่งไม่พบร่องรอยว่ามีหนูอยู่

                                                       2. สําหรับหนูหริ่งบ้านให้เหยื่อ..............กรัม (.......ช้อน) จุด 1 ควรวางห่างกันจุดละ 8-12 ฟุต วางเหยื่อติดต่อกันเป็นเวลา 10 วัน หรือจนกระทั่งไม่พบร่องรอยว่ามีหนูอยู่

          (3) วิธีเก็บรักษา               ควรเก็บในที่แห้งและเย็น อย่าให้ถูกแสงแดด และเก็บให้มิดชิดห่างจากเด็ก อาหาร และสัตว์เลี้ยง

          (4) คําเตือน                     1. ห้ามรับประทาน

                                                  2. วางเหยื่อในสถานที่ที่เด็ก และสัตว์เลี้ยงไม่สามารถเข้าไปได้

                                                  3. อย่าวางเหยื่อในบริเวณที่เหยื่อจะมีโอกาสปนเปื้อนกับอาหาร หรือพื้นผิวที่สัมผัสกับอาหาร

                                                  4. ภายหลังการหยิบจับ ควรล้างมือทุกครั้ง

                                                  5. ในกรณีที่วางเหยื่อหรือโรยผงวัตถุอันตราย ชื่อผลิตภัณฑ์ในที่เปิดเผย ควรกระทําการเก็บกวาดและงดใช้ในเวลากลางวัน

                                                  6. ห้ามทิ้งวัตถุอันตราย ชื่อผลิตภัณฑ์หรือภาชนะบรรจุลงในแม่น้ํา คู คลอง แหล่งน้ําสาธารณะ

          (5) วิธีแก้พิษเบื้องต้น

                                                  1. หากกลืนกินวัตถุอันตราย/ชื่อผลิตภัณฑ์ให้ทําให้อาเจียนโดยดื่มน้ําสะอาด 2 แก้ว แล้วทําการล้วงคอ

                                                  2. ให้รีบนําผู้ป่วยส่งแพทย์ทันที พร้อมกับภาชนะบรรจุหรือฉลากของวัตถุอันตราย/ชื่อผลิตภัณฑ์นั้น


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 เดือนกรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมอาหารและยา